**Budapest Főváros II. ker. Önkormányzat**

**Képviselő – testületének**

**Közoktatási, Közművelődési, Sport, Egészségügyi,**

**Szociális és Lakásügyi Bizottsága**

**14.**

**.**

**J E G Y Z Ő K Ö N Y V**

**Készült:** a Budapest Főváros II. kerületi Önkormányzat Közoktatási, Közművelődési, Sport, Egészségügyi, Szociális és Lakásügyi Bizottság 2023. december 13-án 15.00 órai kezdettel a Budapest Főváros II. ker. Polgármesteri Hivatalban megtartott üléséről.

**Jelen vannak**:

Kiss Roland elnök

Perjés Gábor a bizottság tagja

Gál Andrea a bizottság tagja

Práczki Péter a bizottság tagja

Juhász Veronika a bizottság tagja

Váradi Fanni Piroska a bizottság tagja

**Távol maradt:**

Bozzay Kató a bizottság tagja

Dr. Bíró Zsolt a bizottság tagja

Riczkó Andrea a bizottság tagja

**Meghívottak:**

Varga Előd Bendegúz alpolgármester

Kovács Márton alpolgármester

Vargáné Luketics Gabriella Humánszolgáltatási Igazgató

Fábik Gabriella Ellátási Osztályvezető

Ötvös Zoltán Intézményirányítási Osztályvezető

Németh Ágnes intézményi és szociálpolitikai referens

Vámos Ágnes a KULT Kft Ügyvezetője

**Jegyzőkönyvvezető:** Kapócs Ágnes

**Budapest Főváros II.kerületi Önkormányzat Közoktatási, Közművelődési, Sport, Egészségügyi, Szociális és Lakásügyi Bizottság 455/2023.(XII.13.) határozata**

A Közoktatási, Közművelődési, Sport, Egészségügyi, Szociális és Lakásügyi Bizottság

az ülés napirendjét az alábbiak szerint hagyja jóvá

1. Megbeszélés a KKSE Bizottság és a KULT Kft. együttműködésének keretezéséről

Előadó: Juhász Veronika

1. Javaslat a Képviselő-testület 2024. év I. félévi munkaprogramjára (testületi anyag)

Előadó: dr. Silye Tamás

1. Döntés a Magyar Vízilabda Szövetséggel kötendő együttműködési megállapodásról (testületi anyag)

Előadó: Nagy Julianna

1. Javaslat a Pro Bono Budáért Díj alapításáról és adományozásáról szóló önkormányzati rendelet megalkotására (testületi anyag)

Előadó: dr. Varga Előd Bendegúz

1. Javaslat a Budapest Főváros II. Kerületi Önkormányzat Család-és Gyermekjóléti Központ 2022. évről szóló beszámolójának elfogadására

Előadó: Ötvös Zoltán

1. Javaslat a „Fogadj örökbe egy karácsonyi ajándékot”  önkormányzati akció keretében a Cseppkő Gyermekotthon Központnak juttatott ajándékozás megerősítésére

Előadó:Andóczi -Balogh Zsuzsa

1. Létfenntartási támogatás méltányosságból történő megállapítása (zárt ülés)

Előadó: Fábik Gabriella

1. Egyebek

(egyhangú 6 igen)

1.Napirend

Megbeszélés a KKSE Bizottság és a KULT Kft. együttműködésének keretezéséről

Juhász Veronika: a meglévő nyitottságot és együttműködést alapul véve javasoltam azt, hogy rá tudnánk nézni arra, hogy a közös munkát a bizottságunk és a Kult Kft között hogyan tudnánk formalizáltan keretezni. Az év során a bizottságnál többször előfordulnak kulturális, közművelődési jellegű előterjesztések, programok amikről döntünk ezért is fontos, hogy közelebbről is nyomon tudjuk követni egymás munkáját. Év elején amikor költségvetést alkotunk fontos lenne talán még jobban a bizottság látná mik az igényei a Kft-nak, a prioritásokat meg a lehetőségeket még jobban lehessen keretezni. Ha bármelyik oldalról érkeznének javaslatok akkor ezt formalizált kereteken belül tudjuk megejteni akkor mindenki számára tervezhetőbb és kiszámíthatóbb a közös munka.

Kovács Márton: Képviselő Asszony kérem mondjon konkrétumokat, eléggé homályos ez az egész meg egy előterjesztés sem ártott volna, hogy tudjunk dönteni.

Kiss Roland: Az előterjesztéshez annyit mondanék, ha majd valóban kialakulnak ezek a keretek és formák akkor szerintem is célszerű egy előterjesztés formájában behozni a bizottság elé. Annyit kértem Képviselő Asszonytól, hogy induljon el ez a beszélgetés kezdjük el ezt a folyamatot akkor ennek majd az lesz az állomása valamikor amikor megegyezünk a közös keretekben.

Juhász Veronika: Elnök Úr javaslata, kérése mentén az volt, hogy most a bizottsággal beszéljünk előbb és az Ügyvezető Asszonnyal is ezért nincs most előterjesztés. Olyan dolgokra gondolok, hogy például amikor közösen tervezzük a költségvetést akkor érdemes lenne még precízebben látni, hogy ha mondjuk akár a bizottságtól akár külön a képviselőktől érkeznek olyan programjavaslatok amik az önkormányzat költségvetése ill. a Kult Kft. költségvetése között akár megoszolhatnak, hogy nagyon pontosan lássuk azt, hogy abban az évben mi az ami belefér illetve milyen kapacitásigénye van ennek hogyan tudjuk azt a költségvetésből kigazdálkodni és ezt közösen tervezzük meg. Előfordulhat olyan is, hogy mondjuk év közben jelennek meg igények. Bizottsági tagként nyugodtabb vagyok akkor ha a bizottságnak rálátása van arra, hogy hol vannak ezek a határok. Mi az ami leginkább az önkormányzat költségvetésébe érdemes, hogy betervezve legyen mi az ami a Kult Kft. költségvetésébe. Csak érintőlegesen tudok arról, hogy egy szolgáltatási terv -ha jól mondom- készül és ez évente mindig elkészül azt gondoltam, hogy annak ismeretében ezt akár még kiszámíthatóbbá lehetne tenni.

Vámos Ágnes: nincs bekapcsolva a mikrofon… az elmúlt időszakban egy elég megfeszített munkával olyan alapdokumentumot rendeztünk el közösen amelyek hiányoztak a Kult Kft. működéséből illetve nem voltak már jogszabályszerűek, ilyen volt pl. a közművelődési megállapodás. Változtattunk az alapító okiraton is az szmsz-en is. Most egy teljesen szabályszerű állapotban van a KULT 2. nonprofit kft.

Az a szolgáltatási terv amit Képviselő Asszony említett értelemszerűen a költségvetés benyújtásával együtt kell elkészíteni. Ez egy excel tábla amiben le vannak bontva azok a kötelező vállalt feladatok amit szolgáltatnunk kell. Úgy gondolom, hogy ennek a bizottságnak a legfontosabb feladata a múlt havi testületi döntés után, hogy a szolgáltatási mátrixot amely tartalmazza az ingyenes szolgáltatást és a nem ingyenes szolgáltatást ezt lehet véleményezni. Egy bizonyos ponton túl vezetői hatáskörben nekem kell tudnom eldönteni mint a társaság operatív ügyvezetője, hogy a javaslat befér vagy nem fér be ezek üzleti szempontok. Még ha nonprofit is úgy működik mint egy gazdasági társaság. Muszáj valamilyen ponton gátat vetni az ötletek rohamának. A szolgáltatási terv elfogadásának a pillanata ami a formalizált együttműködést illeti. Bár az együttműködés eddig is megvolt. A bizottságnak az lenne a legfontosabb együttműködési platformja a Kft-vel, hogy a jogszabály által szükséges dokumentumokat tárhatnánk ide és lenne egy véleményalkotása a bizottságnak.

Gál Andrea: szeretném megköszönni Ágnes rugalmas munkáját. Azt hiszem a kultúrát keretek közé nem lehet szorítani, ez egy szabad fogalom. Azt szeretném ha nem lennének keretek a kultúrával kapcsolatban az elveszi az egésznek a szépségét.

Juhász Veronika: egyrészt egyetértek azzal, hogy a keretek közé szorítás nem cél a keretezést nem keretek közé szorításának értettem. Az informális kapcsolattartásnál meg tudjuk –e határozni azt, hogy mik azok a dolgok amiket érdemes a mátrixba tervezni. A kultúra szabadságát olyan értelemben nem befolyásolja, hogy továbbra is egy kulturális kínálat fog megjelenni csak a tervezhetőség szempontjából esetleg átlátható, kiszámítható. Mire honnan érkezik forrás, hogy adott évben mire tudunk számítani.

Kovács Márton: egyfelől van nekünk ez a KULT Kft. ez egy önálló gazdálkodási szerv ha a Képviselő Asszony úgy gondolja, hogy alul van finanszírozva adjon be költségvetési módosító javaslatot akkor lesz több forrás rá. Az, hogy milyen műsorok meg, hogy milyen események vannak, ez egy gazdasági társaság egy működő kulturális TÉR 2. is ráadásul. Nem szeretnék ebbe bizottsági ill. képviselői szinten beleszólni.

Teljesen jól végzik a feladatukat, ami a Marczibányi térrel ill a Klebelsberg Kúriával történt az elmúlt években is ezt mutatja. Ennek a gazdasági társaságnak van egy felügyelő bizottsága aki ellenőrzi azt, hogy minden rendben van –e vagy nincs nem hallottam arról, hogy valami gazdasági probléma lenne. Ha Képviselő Asszony szeretne valami programot szeretne bevinni a KULT Kft-be akkor beszéljen az ügyvezető Asszonnyal ha van ennek tere és lehetősége akkor nem hiszem, hogy lesz ennek akadálya. De az, hogy itt mindenféle kereteket meg ellenőrzéseket csináljunk az teljesen felesleges.

Varga Előd Bendegúz: a KULT Kft nonprofit Kft. Ez azt jelenti ha veszteséges a cég akkor az önkormányzatnak mint tulajdonosnak ki kell egészíteni. Az önkormányzat jelenős támogatásban részesíti a működéshez a KULT Kft-t ezáltal egyébként nem veszteséges. Az önkormányzat részéről semmiféle ráhatás beleszólás nincs a működésbe. Ha az Ügyvezető Asszonyok egyeztetni kívánnak 99%-ban pénzügyi, gazdasági területen történik. Ezekből is leginkább likviditási helyzet illetve az energiaárak miatti pénzügyi gondok voltak amik szóba kerültek erre is volt az önkormányzat költségvetésében tartalék. Mint ami már elhangzott gazdasági társaság formájában működik az önkormányzat részéről nincs beleszólása a dolgokba. A kilencven, kilencvennégyes időszakban volt egy olyan bizottság amely a Budai Polgár tartalmáért és kiadásáért felelt nem gondolom, hogy ilyen szintre kellene lemenni bármelyik bizottságnak, hogy tartalmi kérdésekbe bele kelljen szólni. Annyiban vagyok felelős a KULT Kft.felé hogy a tulajdonosi jogokat én gyakorlom de nem szólok bele a működésbe. Ha bármi olyan dolog van akkor azt a felü bizottság jelzi és akkor kell megtenni a szükséges lépéseket. Ha valakinek javaslata van az tegye meg az ügyvezető felé, nem gondolom, higy bizottsági illetve testületi szinten kell nekünk beleszólnunk abba hogyan működnek a gazdasági társaságaink.

Juhász Veronika: egyrészt nem a gazdasági meg amit a felügyelő bizottság ellenőriz nem erre vonatkoznak az javaslataim a bizottságunk sem ezeket tárgyalja hanem ez a közművelődés, kultúra és az ezzel kapcsolatos önkormányzati döntéshozatali elképzelések amiben van egy autonómiája a KULT Kft-nek illetve van egy együttműködés a mentén, hogy az önkormányzat mit vizionál közösen a közművelődési intézményekkel a kerület javára. Nem a gazdasági részéről meg a gazdasági ellenőrzésről beszélek. Nagyon szerettem volna, hogy nem a beleszólás illetve ellenőrzés kategóriába helyeznénk azt amit kezdeményeztem nem ez lenne a cél. Nem kérdőjelezem meg, hogy jól működött-e egészen eddig vagy sem jól látják el a feladatokat és fantasztikus programok voltak -e vagy sem ezeket azért nem is említettem mert számomra sem kérdés hanem, hogy igen ez nagyon jó és mindent amiket említett nagyon jó. Azzal a korábbi gyakorlattal kapcsolatban amit Ügyvezető Asszony is említett informális lehetőségek is vannak arra és nagyon sokszor meg is hallgatódnak ezek a programjavaslatok vagy bármilyen javaslatok. Csak azért gondoltam, hogy nekünk a bizottságnak felelősségünk az, hogy jobban rálássunk véleményem szerint a mostaninál jobban. Ez megint nem kritika a Kft. felé vagy a felügyelőbizottságok felé de én felelősnek érzem magam, hogy olyan mértékig rálássunk igényekre, kapacitásokra, lehetőségekre hogy mondjuk egy ilyen ad hoc informális megkeresés amivel én is éltem. Szerintem a tervezés nem egy leuralás nem egy ellenőrzés keretek közé szorítás hanem egymás segítése abban ha itt 21 képviselőnek lesznek ad hoc javaslatai akkor mindenki tudhassa azt, hogy mégis mire számíthat. A saját lehetőségeimet is korlátozom azzal, hogy év elején döntjük el ne év közben legyen mindenféle javaslat.

Együttműködést szeretnék nem a KFT. feje felett dönteni, közös munkát szeretnék.

Kiss Roland: annyit szeretnék mondani, hogy a szakmai irányítást és a tervezést hagynám a szakemberekre.

Ügyvezető Asszony soha nem zárkózott el attól, hogy konstruktívan egyeztessünk kulturális kérdésekben épp ellenkezőleg. Azt hiszem, hogy akár egyéni képviselő akár bizottsági szinten mindig is volt lehetőség arra, hogy Ügyvezető Asszonnyal egyeztetve megbeszéljünk bizonyos kérdéseket. Ha keretekről beszélünk akkor nyilvánvalóan megvan annak a pénzügyi szakmai keretek és korlátok de azt látom, hogy évről évre bővülő repertoárral tudjuk biztosítani ezt a magas színvonalat itt a kerületben amire nagyon is büszkék vagyunk. Ódzkodnék attól, hogy szakmai kérdésekben szakértőként vagy bizottságként beleszóljak. De az, hogy véleményt mondunk az egy nyitott ajtó.

Varga Előd Bendegúz: megerősítésül annyi, hogy a KULT Kft. cégjog alapján működik, ez egy gazdasági társaság melynek van két ügyvezetője nekik megvan a feladata bárkinek akinek van észrevétele javaslata a működéssel kapcsolatban úgy gondolom nyugodtan fordulhat az ügyvezetőkhöz. A tulajdonos részéről nincs beleszólása.

Perjés Gábor: Az érintett terület felügyelő bizottsági tagja vagyok. Előzőleg megszavaztam hogy Képviselő Asszony előadja, hogy mit szeretne, meghívtuk az Ügyvezető Asszonyt. Biztosan tudom jól működik, nem támogatom azt, hogy beleszóljunk gyakorlatilag ezt kérném más területen is ahol jól működő rendszerek vannak abba nem szabad kívülről belenyúlni és ötletbörzét tartani ez megzavarja a működést.

Juhász Veronika: Perjés Gáborral is egyetértek és azt szeretném csak mondani, hogy javasolnám a bizottságnak, hogy éljünk azzal a lehetőséggel, hogy a szolgáltatási terv véleményezését és az azzal kapcsolatos javaslatokat tegyük meg bizottságként.

Varga Előd Bendegúz: nem a szakmai részen hanem pénzügyi gazdaságtechnikai oldalról úgy szokott történni az adott évi költségvetés elfogadása, hogy első körben a gazdasági társaságok igazgatójának tervét fogadjuk el. Mivel az üzleti tervek elfogadásakor vannak olyan cégek ahol van támogatás amit nyújtunk.

Az üzleti terveket azt a képviselő-testület fogja tárgyalni el fogja fogadni illetve még a felügyelő bizottságok is. A szolgáltatási tervet azt az ügyvezető asszony behozza bizottság elé, az üzleti terv egy másfajta dokumentum.

Vámos Ágnes: nincs bekapcsolva a mikrofon

Kiss Roland: Köszönöm ha ezt megküldi nekünk. Szeretném lezárni a témát megköszönöm Ügyvezető Asszonynak, hogy bizottsági ülésen is tudtunk beszélni a kultúra kérdésköréről mert ez fontos.

Képviselő Asszonytól pedig várom a további javaslatokat ha van ilyen.

2.Napirend

Javaslat a Képviselő-testület 2024. év I. félévi munkaprogramjára

**Határozati javaslat:** A **Közoktatási, Közművelődési, Sport, Egészségügyi, Szociális és Lakásügyi Bizottság** javasolja a Képviselő-testületnek a 2024. év I. félévre vonatkozó munkaprogramjának az elfogadását.

**Budapest Főváros II.kerületi Önkormányzat Közoktatási, Közművelődési, Sport, Egészségügyi, Szociális és Lakásügyi Bizottság 456/2023.(XII.13.) határozata**

A **Közoktatási, Közművelődési, Sport, Egészségügyi, Szociális és Lakásügyi Bizottság** javasolja a Képviselő-testületnek a 2024. év I. félévre vonatkozó munkaprogramjának az elfogadását.

**Felelős:** bizottság elnöke

**Határidő:** 2023. december 14-i képviselő-testületi ülés

(egyhangú 6 igen)

3.Napirend

Döntés a Magyar Vízilabda Szövetséggel kötendő együttműködési megállapodásról

Kiss Roland: Juhász Veronika számos kérdést tett fel írásban amelyre a válasz megküldésre került.

Juhász Veronika: sajnos még nem állt módomban elolvasni feltehetem e itt.

A megállapodás anyagi részére térve a mi oldalinkról hogyan alakul, ki mit vállal és milyen költségek merülhetnek fel.

Varga Előd Bendegúz: Mint Ismert a Gyarmati Dezső sportuszoda TAO forrásból épült az utánpótlást szolgálja 15 éven át. Felolvasom a kérdéseket melyekre a választ is megadom.

"- a MVLSZ felnőtt és utánpótlás válogatottjainak edzés, edzőtábor, illetve mérkőzések vonatkozásában rendelkezésre állás, a II. Kerületi Sport és Szabadidősport NKFT. alaptevékenységei mellett a Gyarmati Dezső Uszoda szabad kapacitás figyelembe vételével"

Ez pontosan mit takar? Jól értelmezem-e, hogy az MVLSZ edzői, és egyéb szakmai kapacitását valamilyen programokon, valamilyen feltételek mellett a Sprot Kft. egyéb tevékenységeire igénybe veheti (és ezeknek a programoknak a pontosítása a későbbiekben történik meg)?

"- az alaptevékenységek MVLSZ által igénybevett díja a tárgyban közösen

megállapított ár-és díjszabás, amelynek megállapításakor a mindenkori önköltségi

ár és a TAO által nyújtott keretek az irányadók"

Ez pontosan mit jelent? Milyen költséggel számolunk a megállapodás keretében, amit az MVLSZ-nek nyújtunk? A Sport Kft. saját büdzséjéből, vagy önkormányzati hozzájárulásként fizetjük ki?

Esetleg fordítva: milyen összegekkel számolunk, amiért az MVLSZ igénybe veszi majd a Sport Kft. és az Önkormányzat által biztosított létesítményeket, HR kapacitást, stb.?

A megállapodás keretében tervezett programokra és tevékenységekre nagyjából milyen költségkeretet szán az Önkormányzat, vagy a Sprot Kft., és ezeket a 2024. évi költségvetéstervbe szeretné-e felvenni?

Varga Előd Bendegúz: Mint Ismert a Gyarmati Dezső sportuszoda TAO forrásból épült az utánpótlást szolgálja 15 éven át. Felolvasom a kérdéseket melyekre a választ is megadom.

Úgy gondoljuk, hogy egyértelmű a megállapodás szövege de ha szükséges akkor megerősítésül a mellékelt válaszok.

Amennyiben elkészül a Gyarmati Dezső Uszoda alaptevékenységének megfelelő igénybevételi terv, akkor az azon felül fennmaradó szabad kapacitás áll rendelkezésre, természetesen bérleti díj ellenében történik az igénybe vétel.

Az együttműködés részeként egyébként az MVLSZ 2024-es verseny naptárát összevetjük a tervezésnél a Gyarmati Dezső Uszoda tervezett igénybevételével és a MUSZ versenynaptárával.

Természetesen nem többlet költséggel számolunk, hanem többlet bevétellel, amelynek mértéke nem lehet kisebb, mint az adott igénybevételre vonatkozó önköltség. Mivel TAO sportágról beszélünk, ezért a MVLSZ a TAO forrása terhére az államilag meghatározott bérleti díjat is fizetheti. Erre való az együttműködés. Az Sport Kft. és az Önkormányzat sem fizet semmilyen támogatást az MVLSZ számára. Ezt a felvetést nem is értettük.

A tervezett programok szintén nem többlet költséget, hanem többlet bevételt jelentenek mint köztudott.

A 2024-es versenynaptár figyelembe vételével az MVLSZ-el közösen határozzuk meg a Gyarmati Dezső Uszodában lebonylítandó programokat. A versenynaptár összeállítása a Sport Kft. feladata és nem a bizottságé.

Juhász Veronika: a szerződés szövegezése alapján azt értettem félre, hogy ki számára áll rendelkezésre a költségeket ki viseli de ennek fényében ezt megértettem kérdésem az, hogy várhatóan milyen bevétellel tud számolni mennyire lehet látni.

Varga Előd Bendegúz: az önkormányzatnak nincs forrásszükséglete.

Nem tudom megmondani mikor mennyi szabad kapacitást szeretne igénybe venni.

Amikor nem a lakosság használta azokban az idősávokban használta az utánpótlás válogatott az adott medencét. Nem tudom megmondani, hogy 2024-ben melyik nap mikor szeretné igénybe venni, nem tudom milyen a versenynaptára a vízilabda szövetségnek.

Juhász Veronika: köszönöm a válasz remélem jól értem, hogy akkor nem tudjuk, hogy mennyi bevételünk lesz de többletkiadásunk biztosan nem lesz és akkor egy jó együttműködés elkezdődik köszönöm.

**Határozati javaslat:** A Közoktatási, Közművelődési, Sport, Egészségügyi, Szociális és Lakásügyi Bizottság a 2023. december 14-ei Képviselő-testületi ülésre történő „Döntés a Magyar Vízilabda Szövetséggel kötendő együttműködési megállapodásról.”c. előterjesztést tárgyalásra alkalmasnak tartja és javasolja a határozatai javaslat elfogadását.

**Budapest Főváros II.kerületi Önkormányzat Közoktatási, Közművelődési, Sport, Egészségügyi, Szociális és Lakásügyi Bizottság 457/2023.(XII.13.) határozata**

A Közoktatási, Közművelődési, Sport, Egészségügyi, Szociális és Lakásügyi Bizottság a 2023. december 14-ei Képviselő-testületi ülésre történő „Döntés a Magyar Vízilabda Szövetséggel kötendő együttműködési megállapodásról.”c. előterjesztést tárgyalásra alkalmasnak tartja és javasolja a határozatai javaslat elfogadását.

Felelős: Bizottság elnöke

Határidő: decemberi testületi ülés

(egyhangú 6 igen)

4.Napirend

Javaslat a Pro Bono Budáért Díj alapításáról és adományozásáról szóló önkormányzati rendelet megalkotására

Juhász Veronika: természetesen támogatom a díj alapítását. Az érdekelne, hogy milyen módon milyen felületeken teszik meg a javaslatokat azt gondolom, hogy ezt a rendeletben szerepeltetni kellene.

A 2.§ 7. bekezdésnél meg van említve a bizottságunk, hogy a bizottság minden év október 31-ig összegzi a javaslatokat és írásos összegzést készít a javasolt személyekről a polgármester részére. Ez a mi bizottságunknak lesz e konkrétan a feladata mert a szövegből most úgy értem, hogy a bizottsággal az összes javaslatot megvitatjuk és akkor abból mi készítünk egy összesítést mert eddig még nem csináltunk ilyet.

Válasz: nincs bekapcsolva mikrofon

Juhász Veronika: lenne javaslatom arra, hogy a szempontjainkat akkor nekünk kellene összerendezni, azt gondolom ki lehetne egészíteni a nevezett paragrafust azzal, hogy a KKSEB által elfogadott bírálati szempontrendszer alapján lehet egy későbbi alkalommal a bizottságnak összeállítani. Milyen módon van tájékoztatva a lakosság.

Válaszok nem hallhatóak.

Varga Előd Bendegúz: csak jogtechnikailag egy rendeletnek nem kell minden részletet tartalmaznia, ha minden részletet tartalmazna akár negyven oldalas is lehetne. Ebben sincs benn, hogy a polgármester hol mikor milyen formában „milyen ruhában” adja át a díjat ebből kifolyólag amikor kiírásra kerül a pályázat akkor kell megfogalmazni.

A lakosság tájékoztatása a szokásos módon Budai Polgár, honlap, kerületi facebook oldal.

Kiss Roland: mivel nem érte egyet Képviselő Asszony mert próbáltuk összefoglalni.

Juhász Veronika: a mi a probléma helyett a közös munka mentén javasolnak képviselők dolgokat mert különben … nem problémám van hanem javasoltam valamit azért, hogy felelősséget tudjak vállalni a bizottság tagjaként a megszavazott „termékért”.

Kiss Roland: azt javasolja, hogy a norma szövegbe írjunk be most azonnal szempontrendszert. Hova írjuk le mint írjuk le.

Juhász Veronika: az írásos javaslatom szerint kívánom módosítani.

Varga Előd Bendegúz: nem igazán értem, de ha a Képviselő Asszonynak az a kérése, hogy legyen benne a szövegben a szempontrendszer akkor legyen benne.

A Hajós Alfréd sport ösztöndíj ami viszonylag közel áll a szívemhez abban a rendeletben sincs benne a szempontrendszer, az van benne, hogy a döntést olimpiai bajnokokból álló bizottság javaslata alapján hozza meg a KKSEB bizottság. Egyértelmű volt, hogy nincs körbevésett szempontrendszer. Nem értem miért van szükség beírni de részemről nincs akadálya.

Juhász Veronika: egyetlen dolgot javasolnék az adott paragrafusba az általam írásban elküldött programrészt belefoglalni. A civilek nevében köszönöm, hogy kérdéseket lehetett feltenni ha nem értünk egyet abban. hogy bele kellene foglalni az is teljesen elfogadható én azt képviselem, hogy erre szükség van, köszönöm, hogy meg lehetett vitatni.

Nem érthető szöveg.

Kiss Roland: az előterjesztő befogadta Juhász Veronika írásban tett módosító javaslatát.

**Határozati javaslat:** A Közoktatási, Közművelődési, Sport, Egészségügyi, Szociális és Lakásügyi Bizottság a 2023. december 14-ei Képviselő-testületi ülésre történő „Javaslat a Pro Bono Budáért Díj alapításáról és adományozásáról szóló önkormányzati rendelet megalkotására.” c. előterjesztést a rendelet 2. § (7) bekezdése szövegének alábbi módosításával:

*"2. § (7) A Közoktatási, Közművelődési, Sport, Egészségügyi, Szociális és Lakásügyi Bizottság minden év október 31-ig összegzi a javaslatokat, és az általa elfogadott bírálati szempontrendszer alapján írásos összegzést készít a javasolt személyekről a polgármester részére. Az összegzés elkészítése előtt belátása szerint kikérheti más bizottságok véleményét, illetve külső szakértőt is igénybe vehet."* javasolja a rendelet elfogadását.

**Budapest Főváros II.kerületi Önkormányzat Közoktatási, Közművelődési, Sport, Egészségügyi, Szociális és Lakásügyi Bizottság 458/2023.(XII.13.) határozata**

A Közoktatási, Közművelődési, Sport, Egészségügyi, Szociális és Lakásügyi Bizottság a 2023. december 14-ei Képviselő-testületi ülésre történő „Javaslat a Pro Bono Budáért Díj alapításáról és adományozásáról szóló önkormányzati rendelet megalkotására.” c. előterjesztést a rendelet 2. § (7) bekezdése szövegének alábbi módosításával:

*"2. § (7) A Közoktatási, Közművelődési, Sport, Egészségügyi, Szociális és Lakásügyi Bizottság minden év október 31-ig összegzi a javaslatokat, és az általa elfogadott bírálati szempontrendszer alapján írásos összegzést készít a javasolt személyekről a polgármester részére. Az összegzés elkészítése előtt belátása szerint kikérheti más bizottságok véleményét, illetve külső szakértőt is igénybe vehet."* javasolja a rendelet elfogadását.

Felelős: Bizottság elnöke

Határidő: decemberi testületi ülés

(5 igen, 1 tartózkodás)

Varga Előd Bendegúz: amit itt az elmúlt 10-15 percben történ ne a kötözködésről szól csak jogtechnikáról.

5.Napirend

Javaslat a Budapest Főváros II. Kerületi Önkormányzat Család-és Gyermekjóléti Központ 2022. évről szóló beszámolójának elfogadására

**Határozati javaslat:** Budapest Főváros II. Kerületi Önkormányzat Képviselő-testületének Közoktatási, Közművelődési, Sport, Egészségügyi, Szociális és Lakásügyi Bizottsága a Budapest Főváros II. Kerületi Önkormányzat Család-és Gyermekjóléti Központ (1027 Budapest, Horvát utca 2-12.) - a határozat mellékletét képező - 2022. évre vonatkozó szakmai beszámolóját megtárgyalta, elfogadta és az intézmény szakmai munkáját eredményesnek értékeli.

**Budapest Főváros II.kerületi Önkormányzat Közoktatási, Közművelődési, Sport, Egészségügyi, Szociális és Lakásügyi Bizottság 459/2023.(XII.13.) határozata**

Budapest Főváros II. Kerületi Önkormányzat Képviselő-testületének Közoktatási, Közművelődési, Sport, Egészségügyi, Szociális és Lakásügyi Bizottsága a Budapest Főváros II. Kerületi Önkormányzat Család-és Gyermekjóléti Központ (1027 Budapest, Horvát utca 2-12.) - a határozat mellékletét képező - 2022. évre vonatkozó szakmai beszámolóját megtárgyalta, elfogadta és az intézmény szakmai munkáját eredményesnek értékeli.

Felelős: Bizottság elnöke

Határidő: 2024.01. 15.

(egyhangú 6 igen)

6.Napirend

Javaslat a „Fogadj örökbe egy karácsonyi ajándékot”  önkormányzati akció keretében a Cseppkő Gyermekotthon Központnak juttatott ajándékozás megerősítésére

Juhász Veronika: a korábbi gyakorlathoz képest változott e valami lehet, hogy nem emlékszem, hogy a gyermekotthonnak juttatott adományokról határozatban döntött volna a bizottság.

Kovács Márton: igen változott mégpedig az, hogy a Cseppkő Gyermekotthon ezt kérte az önkormányzattól.

**Határozati javaslat:** A Közoktatási, Közművelődési, Sport, Egészségügyi, Szociális és Lakásügyi Bizottság a Budapest Főváros II. Kerületi Önkormányzat Képviselő-testületének az önkormányzat Szervezeti és Működési Szabályzatáról szóló 13/1992. (VII. 01.) önkormányzati rendelet 11. melléklete **6.3.2**. pontja alapján kapott hatáskörében eljárva úgy dönt, hogy az adományok összegyűjtésével és adományozásával létrejött közvetítői egyöttműködést a Budapest Főváros II. Kerületi Önkormányzat és a Cseppkő Gyermekotthonok Központ között között megerősíti.

**Budapest Főváros II.kerületi Önkormányzat Közoktatási, Közművelődési, Sport, Egészségügyi, Szociális és Lakásügyi Bizottság 460/2023.(XII.13.) határozata**

A Közoktatási, Közművelődési, Sport, Egészségügyi, Szociális és Lakásügyi Bizottság a Budapest Főváros II. Kerületi Önkormányzat Képviselő-testületének az önkormányzat Szervezeti és Működési Szabályzatáról szóló 13/1992. (VII. 01.) önkormányzati rendelet 11. melléklete **6.3.2**. pontja alapján kapott hatáskörében eljárva úgy dönt, hogy az adományok összegyűjtésével és adományozásával létrejött közvetítői egyöttműködést a Budapest Főváros II. Kerületi Önkormányzat és a Cseppkő Gyermekotthonok Központ között között megerősíti.

Felelős: Bizottság elnöke

Határidő: 2023. december 15.

(egyhangú 6 igen)

7.Napirend

Létfenntartási támogatás méltányosságból történő megállapítása (zárt ülés)

8.Napirend

Egyebek

Juhász Veronika: szeretnék mindenkit meghívni december 18-án 16.00 órakor a Zsigmond térre ahol a kisebbségek napja alkalmából idézeteket fogunk feltűzni ott egy fenyőfára illetve egy táblát helyezünk ki a 600 éve fennálló együttélésünk emlékére a cigánysággal.

Kiss Roland: köszönöm a meghívást valamint az egész éves munkát.

**A 7 napirend tárgyalása előtt a Bizottság Elnöke a zárt ülést 15.50 órakor elrendeli. A zárt ülésen elhangzottakat valamint a Budapest Főváros II. kerületi Önkormányzat Közoktatási, Közművelődési, Sport, Egészségügyi, Szociális és Lakásügyi Bizottság 461-464/2023 (XII.13.) határozatait a zárt ülés jegyzőkönyve tartalmazza.)**

A Bizottság elnöke az ülést 16.00 órakor bezárja.

Práczki Péter Kiss Roland jegyzőkönyv hitelesítő elnök

Budapest, 2024. január 4.

Kmf

**Kapják:**

1. Polgármester

2. Jegyző

3. Irattár

**Budapest Főváros II. ker. Önkormányzat**

**Képviselő – testületének**

**Közoktatási, Közművelődési, Sport, Egészségügyi,**

**Szociális és Lakásügyi Bizottsága**

**15.**

**.**

**KIVONAT**

**Készült:** a Budapest Főváros II. kerületi Önkormányzat Közoktatási, Közművelődési, Sport, Egészségügyi, Szociális és Lakásügyi Bizottság 2023. december 13-án 15.45 órai kezdettel a Budapest Főváros II. ker. Polgármesteri Hivatalban megtartott zárt ülés keretében megtárgyalt 7. napirendi pontról.

**Budapest Főváros II.kerületi Önkormányzat Közoktatási, Közművelődési, Sport, Egészségügyi, Szociális és Lakásügyi Bizottság 461/2023.(XII.13.) határozata**

Budapest Főváros II. Kerületi Önkormányzat Képviselő-testületének Közoktatási, Közművelődési, Sport, Egészségügyi, Szociális és Lakásügyi Bizottsága **…………..** (szül.: ………… an.: …) **………..szám alatti lakos részére** a szájsebészeti, valamint bőrsebészeti ellátás és az ahhoz kapcsolódó gyógyszerek költségéhez való hozzájárulásként **60.000,- Ft** **létfenntartási támogatást állapít meg** a Budapest Főváros II. Kerületi Önkormányzat Képviselő-testületének a szociális igazgatásról, és egyes szociális és gyermekjóléti ellátásokról szóló 3/2015. (II.27.) önkormányzati rendelet 22. §-a alapján.

Felkéri a Bizottság elnökét a határozat aláírására.

Felkéri a Jegyző útján a Humánszolgáltatási Igazgatóság Ellátási Osztály vezetőjét a szükséges intézkedések megtételére.

Felelős: Polgármester

Határidő: 2024. január 31.

(egyhangú 6 igen)

**Budapest Főváros II.kerületi Önkormányzat Közoktatási, Közművelődési, Sport, Egészségügyi, Szociális és Lakásügyi Bizottság 462/2023.(XII.13.) határozata**

Budapest Főváros II. Kerületi Önkormányzat Képviselő-testületének Közoktatási, Közművelődési, Sport, Egészségügyi, Szociális és Lakásügyi Bizottsága **………….** (szül.: ………… an.: ……….) **………… szám alatti lakos részére** gyógyszerköltségéhez való hozzájárulásként **50.000,- Ft** **létfenntartási támogatást állapít meg** a Budapest Főváros II. Kerületi Önkormányzat Képviselő-testületének a szociális igazgatásról, és egyes szociális és gyermekjóléti ellátásokról szóló 3/2015. (II.27.) önkormányzati rendelet 22. §-a alapján.

Felkéri a Bizottság elnökét a határozat aláírására.

Felkéri a Jegyző útján a Humánszolgáltatási Igazgatóság Ellátási Osztály vezetőjét a szükséges intézkedések megtételére.

Felelős: Polgármester

Határidő: 2024. január 31.

(egyhangú 6 igen)

**Budapest Főváros II.kerületi Önkormányzat Közoktatási, Közművelődési, Sport, Egészségügyi, Szociális és Lakásügyi Bizottság 463/2023.(XII.13.) határozata**

Budapest Főváros II. Kerületi Önkormányzat Képviselő-testületének Közoktatási, Közművelődési, Sport, Egészségügyi, Szociális és Lakásügyi Bizottsága **……………** (szül.: ………… an.: ………) **………..szám alatti lakos részére** gyógyszerköltsége-, és egészségügyi kiadásai kifizetéséhez való hozzájárulásként **60.000,- Ft** **létfenntartási támogatást állapít meg** a Budapest Főváros II. Kerületi Önkormányzat Képviselő-testületének a szociális igazgatásról, és egyes szociális és gyermekjóléti ellátásokról szóló 3/2015. (II.27.) önkormányzati rendelet 22. §-a alapján.

Felkéri a Bizottság elnökét a határozat aláírására.

Felkéri a Jegyző útján a Humánszolgáltatási Igazgatóság Ellátási Osztály vezetőjét a szükséges intézkedések megtételére.

Felelős: Polgármester

Határidő: 2024. január 31.

(egyhangú 6 igen)

**Budapest Főváros II.kerületi Önkormányzat Közoktatási, Közművelődési, Sport, Egészségügyi, Szociális és Lakásügyi Bizottság 464/2023.(XII.13.) határozata**

Budapest Főváros II. Kerületi Önkormányzat Képviselő-testületének Közoktatási, Közművelődési, Sport, Egészségügyi, Szociális és Lakásügyi Bizottsága **……….** (szül.: …. an.: ……) **…….. szám alatti lakos részére** gyógyszerköltségéhez és gyógyászati segédeszköz vásárlási szükségletéhez való hozzájárulásként **90 000.- Ft** **létfenntartási támogatást állapít meg** a Budapest Főváros II. Kerületi Önkormányzat Képviselő-testületének a szociális igazgatásról, és egyes szociális és gyermekjóléti ellátásokról szóló 3/2015. (II.27.) önkormányzati rendelet 22. §-a alapján.

Felkéri a Bizottság elnökét a határozat aláírására.

Felkéri a Jegyző útján a Humánszolgáltatási Igazgatóság Ellátási Osztály vezetőjét a szükséges intézkedések megtételére.

Felelős: Polgármester

Határidő: 2024. január 31.

(5 igen)